Viaducte de Milhau

Lo Viaducte de Milhau (en francés: Viaduque de Millau) es un viaducte situat a costat de la vila de Milhau dins lo departament d'Avairon en França. En 2008 es lo viaducte  mai naut del monde amb una nautor maximala de 343 m e una longor de 2460 m. L'arquitècte del projècte foguèt Norman Foster.

Lo còst de la construccion èra de 300 milions d'èuros. La construccion durèt del 10 d'octobre de 2001 a 2004. Lo viaducte foguèt inaugurat lo 14 de decembre de 2004 per lo President de la Republica Jacques Chirac.

La finalitat del viaducte es de permetre una traversada pus rapida de la vila de Milhau. Abans la construccion, la traversada de la vila èra obligatòria e, especialament en estiu, lo passatge de la vila de Milhau èra conegut pels engorgaments. Lo viaducte es una partida de l'autorota A75 que religa Besièrs a Clarmont-Ferrand. 

En 2007, 4 532 485 veïculs traversèron lo viaducte, çò que fa una mejana de 12 417 veïculs cada jorn, amb un recòrd de 54 281 lo 18 d'agost de 2007.

Lo 22 de julhet de 2011 passèt sul viaducte lo 30 milionen veïcul.

Ligams extèrnes
 Sit oficial

Nòtas

Milhau
Milhau
Categoria:Granda realizacion d'òbras publicas
Categoria:Avairon
Milhau